આ પ્રસંગે સંસદસભ્ય અને જિલ્લા ભાજપના પ્રમુખ દેવુસિંહ ચૌહાણે જણાવ્યુ હતું કે, સમગ્ર રાષ્ટ્ર માટે પોતાનું જીવન સમર્પિત કરી દેનાર ભારતનીએકતા અને અખંડિતતાના મહારથી સરદાર સાહેબ માટે અપમાનજનક શબ્દ બોલનાર કોંગ્રેસના સાંસદસભ્ય અને જમ્મુ કાશ્મીરના પ્રમુખ સૈફુદ્દીન શોઝે સમગ્ર ભારત દેશના પ્રજાજનોની માફી માંગવી જોઈએ. સાથે-સાથે રાહુલ ગાંધીએ પણ દેશની જનતાની માફી માંગવી જોઈ. તેઓ માફી નહીં માંગે તો ભાજપ દ્વારા સમગ્ર રાષ્ટ્રમાં પ્રચંડ જનઆંદોલન શરૂ કરાશે. દેશની જનતાને હંમેશા ગુમરાહ કરવાનું જ કાર્ય કોંગ્રેસે કર્યુ છે. તેમ જણાવ્યુ હતું. કાર્યકરો દ્વારા સૈફુદ્દીન શોઝના પૂતળાનું દહન સહિત હાય રે કોંગ્રેસ હાયહાય, હાય રે સૈફુદ્દીનહાય હાય ના બુલંદ નારાઓ સાથે ભાજપના કાર્યકરો ભારે આક્રોશ વ્યકત કર્યો હતો. આ પ્રસંગે વિધાનસભાના મુખ્ય દંડક પંકજભાઈ દેસાઈ, પાલિકા પ્રમુખ દિપીકાબેન પટેલ, ઉપપ્રમુખ પરીનભાઈ બારોટ, શહેર ભાજપ પ્રમુખ વિકાસભાઈ શાહ, મહામંત્રી ગોપાલભાઈ શાહ સહિત સમગ્ર જિલ્લાના ભાજપના ચૂંટાયેલા તથા સંગઠનની પાંખના તમામ હોદ્દેદારો ઉપસ્થિત રહ્યા હતા.